— 234 — 



K'elie aint si haut c'on ne l'an puist blasmeii 

 Qui honor quiert à honor doit monter. 



— Certes , Rolan , j e vos ai bien oï : 

 Il me samble vos parleis faintement. 

 Cant povres lions ait grant proesse an li , 

 Et avuelz ceu sans et antandement , 



Et bien se seit celler, trop mues l'an pris ; 

 Dame n'i puet meffaire, ce m'est vis. 

 Mais vos estes un poc trop covoitans. 

 Ancontre sans ne valt ors ne argent 

 Et amors vuelt c'on la saiche garder ; 

 Por ceu m'acort au povre bacheieir. 



— Dame , saichiez , je croi j'aie chosit 

 Trop lou millor, c'il vos vient à talant '. 

 Cant riches hons fai de son cuer otri , 

 A bone amor et il se vait randant , 

 Amors l'aprant et anseigne toz dis. 

 Mieus valt li hons et plus se tient sougis 

 Ver sa dame car li ris , li samblans, 



Li biaus parleirs et li acointemens 

 Li font lou cuer de joie remueir, 

 Et tous orgoilz an sus de lui bouteir. 



— Certes , Rolan , je vos voi trop merri 

 Cant vos parleis ci desvoiéement. 

 Dont l'averoit li povres mal partis 



Ke cuer et cors , avoir et tenement 

 Met por avoir conkerre los et pris. 

 Aidier li doit bone dame de pris; 

 Et c'il avient car il soi requairans 

 Très haute amor, et il i est venans , 

 Tuit ci pancer ne sont c'ai bien celler 

 Et à servir sa dame et honorer. 



— Douce dame , laisons nos parlemens 

 Et s'an prenons juge por acorder 



De Linaige la contesse vaillant, 

 Sor li an soit por lou droit raporter, 

 Et sor sa suer, Mahau de Commarsi. 



— Certes , Rolan , et je bien m'i otri , 

 Sor elles soit, ja ne m'an kier oster. 



Ms. plaixir. 



